als_Latn dik_Latn sag_Latn
Gazeta Blic, do t’u rekomandoj përkrahësve të partive politike se përse duhet votuar pesë kandidatët nga partia e tyre- për të krijuar një ndryshim. Në mënyrë që votuesit e asaj partie të kenë më shumë zgjedhje, do të shkojnë përmes opsionit 5 + 1. Gjatë ditës së sotme, Gazeta Blic të gjithë votuesve të të gjitha partive do t’ua rekomandoj 5+1 kandidatë, në mënyrë që ata të mos kenë shumë dilema se për kë të votojnë. Në këtë listë të ngushtë nuk janë të përfshirë liderët e partive, për shkak se ata vlerësohet se s’kanë nevojë për mbështetje. Gjithashtu në listë kemi tentuar të ju japim mundësi kuadrove të reja dhe atyre që janë më karizmatik dhe kundërthënës.
Lista mund të duket subjektive, por arsyetimet janë objektive.
Ardian Gjini- Shefi i Grupit Parlamentar të AAK-së pos që ka qenë ndër deputetët më aktiv në Kuvendin e Kosovës, gjatë fushatës elektorale pa dyshim se ka qenë ndër kandidatët më serioz duke argumentuar në mënyrën më të mirë të mundshme programin e partisë së tij për energjetikën.
Laura Kryeziu- Ish- pjesëtarja e shoqërisë civile, e cila së fundi iu bashkua AAK-së meriton që të jetë deputete në mandatin e ardhshëm, prandaj iu rekomandojmë votuesve të AAk-së që ta votojnë atë duke pasur parasysh edhe begroundin e saj.
Meliza Haradinaj- Ndër fytyrat që i ka dhënë imazh të mirë AAK-së, pa dyshim që është Meliza. Edhe në politikë ajo është treguar një femër e zonja. Pos që ka qenë asambleiste e AAK-së në komunën e Prishtinës, Meliza ka pasur takime shumë të rëndësishme edhe me politikan të mëdhenj, sikurse me Sali Berisha.
Gazmend Abrashi- Pronari i rrjetit të marketeve Maxi, meriton të votohet. Nëse dikush mund të tregohet i suksesshëm në biznes, nuk do mend se ai i suksesshëm tregohet edhe në politikë.
Besnik Tahiri- Kandidati simpatik i AAK-së për kryetar të komunës së Prishtinës, Besnik Tahiri edhe pse nuk arriti që të futet në balotazh, megjithatë ai ia rriti dukshëm votat partisë së Haradinajt. Një argument tjetër se pse duhet votuar Besnik Tahiri ka të bëjë edhe më mënyrën shumë moderne e të bërit fushatë.
Smaj Latifi- Ish- kryetari i Komunës së Rahoveci meriton të votohet nga ana e elektoratit të AAK-së. Smajl Latifi, e humbi komunën e Rahovecit, për faktin se kundërshtarët e tij shpërndanë mbushje, e ku nuk e bëri një gjë të tillë. Energjia që e ka treguar në Rahovec, tregon se ai ka sens në politikë, andaj edhe duhet të votohet.
als_Latn als_Latn als_Latn als_Latn als_Latn als_Latn als_Latn als_Latn